# Brezová (Brezovský potok)

### Z Wikipédie

Brezová (Brezovský potok) je vodný tok na západnom Slovensku, na Záhorí, na území okresov Myjava a Senica. Je to ľavostranný prítok Myjavy s dĺžkou 21 km, je tokom IV. rádu

Pramení v Myjavskej pahorkatine, pri obci Polianka, pri kóte 427,0 m v nadmorskej výške 418 m n. m. Spočiatku tečie na západ cez osady obce Polianka, stáča sa na juh a sprava priberá prvý prítok (352,8 m n. m.) spod kóty 444,8 m. Pokračuje cez kopaničiarsku oblasť Brezovej pod Bradlom a preteká Hurbanovou dolinou. Zľava priberá Priepasný potok a pred mestom Brezová pod Bradlom aj Žriedlovský potok z pravej strany (263,3 m n. m.). Tečie cez mesto, zľava priberá Bystrinu, oblúkom obteká masív Ostrieža (370,0 m n. m.) a na krátkom úseku tečie západným smerom. Následne sa stáča na juhozápad, sprava priberá Štverník, potom zľava krátky prítok spod Bzovej (425,6 m n. m.) a preteká obcou Hradište pod Vrátnom. Vstupuje do Chvojníckej pahorkatiny, tečie západným smerom popri osade Riasnik a obci Osuské, v blízkosti ktorej sa v nadmorskej výške približne 205 m n. m. vlieva do Myjavy.

Zdroj: "http://sk.wikipedia.org../../../b/r/e/Brezov%C3%A1_%28Brezovsk%C3%BD_potok%29_97f2.html"

Kategórie: Rieky na Slovensku | Povodie Moravy | Články bez interwiki

##### Views

- Stránka
- Diskusia
- Aktuálna verzia

##### Hľadaj